CELEX: 62019CN0151
Language: el
Date: 2019-02-21 00:00:00
Title: Υπόθεση C-151/19 P: Αναίρεση που άσκησε στις 21 Φεβρουαρίου 2019 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (ένατο τμήμα) στις 12 Δεκεμβρίου 2018 στην υπόθεση T-684/14, Krka κατά Επιτροπής

29.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/29
            
         
      Αναίρεση που άσκησε στις 21 Φεβρουαρίου 2019 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (ένατο τμήμα) στις 12 Δεκεμβρίου 2018 στην υπόθεση T-684/14, Krka κατά Επιτροπής
      (Υπόθεση C-151/19 P)
      (2019/C 148/27)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Ευρωπαϊκή Επιτροπή (εκπρόσωποι: B. Mongin, F. Castilla Contreras, C. Vollrath, D. Bailey, Barrister)
      
         Αντίδικος κατ’ αναίρεση: Krka Tovarna Zdravil d.d.
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει τα σημεία 1 έως 4 του διατακτικού της αποφάσεως του Γενικού Δικαστηρίου της Ευρωπαϊκής Ένωσης στην υπόθεση T-684/14·
               
            
                  —
               
               
                  να αναπέμψει την υπόθεση στο Γενικό Δικαστήριο της Ευρωπαϊκής Ένωσης σύμφωνα με το άρθρο 61 του Οργανισμού·
               
            
                  —
               
               
                  να καταδικάσει την Krka στα δικαστικά έξοδα της Επιτροπής.
               
            
         Λόγοι αναιρέσεως και κύρια επιχειρήματα
      
      Με τον πρώτο λόγο αναιρέσεως προβάλλεται ότι το Γενικό Δικαστήριο υπέπεσε σε πλάνη περί το δίκαιο κρίνοντας ότι η Krka δεν προκαλούσε ανταγωνιστική πίεση στη Servier κατά τον χρόνο των επίμαχων συμφωνιών.
      Με τον δεύτερο λόγο αναιρέσεως προβάλλεται ότι το Γενικό Δικαστήριο υπέπεσε σε πλάνη περί το δίκαιο κρίνοντας ότι το περιεχόμενο και οι στόχοι της συμφωνίας παραχώρησης άδειας λειτούργησαν ως κίνητρο προκειμένου η Krka να αποδεχτεί τους περιορισμούς που επιβλήθηκαν με τον διακανονισμό.
      Με τον τρίτο λόγο αναιρέσεως προβάλλεται πλάνη περί το δίκαιο κατά την εφαρμογή της έννοιας του ως εκ του αντικειμένου περιορισμού του ανταγωνισμού κατ’ άρθρο 101, παράγραφος 1, ΣΛΕΕ.
      Με τον τέταρτο λόγο αναιρέσεως προβάλλεται ότι το Δικαστήριο υπέπεσε σε πλάνη περί το δίκαιο κατά την ανάλυση στην οποία προέβη σχετικά με τις προθέσεις των μερών στο πλαίσιο της εφαρμογής του άρθρου 101 ΣΛΕΕ.
      Με τον τέταρτο λόγο αναιρέσεως προβάλλεται ότι το Γενικό Δικαστήριο υπέπεσε σε πλάνη περί το δίκαιο λαμβάνοντας υπόψη τα θετικά για τον ανταγωνισμό αποτελέσματα των αδειών σε αγορές που δεν ενέπιπταν στο πεδίο της παράβασης του άρθρου 101, παράγραφος 1, ΣΛΕΕ που προσδιορίστηκε από την απόφαση της Επιτροπής.
      Με τον έκτο λόγο αναιρέσεως προβάλλεται ότι το Γενικό Δικαστήριο υπέπεσε σε πλάνη περί το δίκαιο κατά την εκτίμηση του σκοπού της συμφωνίας περί εκχώρησης.
      Με τον έβδομο λόγο αναιρέσεως προβάλλεται ότι το Γενικό Δικαστήριο υπέπεσε σε πλάνη περί το δίκαιο κατά την εφαρμογή της έννοιας του εκ του αποτελέσματος περιορισμού του ανταγωνισμού κατ’ άρθρο 101, παράγραφος 1, ΣΛΕΕ.